હોન્ડાએ પોતાની આ નવી સ્ટાઇલિશ મોબિલિયોની દિલ્હી એક્સ શોરૂમ અનુસાર કિંમત 6.49 લાખ રૂપિયા નક્કી કરી છે. હોન્ડા આ એમયુવી દ્વારા ભારતના એ ખાસ પારિવારિક ગ્રાહકોને આકર્ષિત કરવા માગે છે, જે પોતાના પરિવાર સાથે લોંગ ટ્રીપ પર જવા માગે છે. કંપનીએ પોતાની આ કારમાં 1.5 લિટરનું આઇ-ડીટેક ડીઝલ એન્જીન અને 1.5 લિટરનું આઇ-વીટેક પેટ્રોલ એન્જીન આપ્યું છે. ત્યારે ચોક્કસપણે મોબિલિયો થકી હોન્ડા ટોયોટા, મારુતિ સુઝુકી અને નિસાનની એમયુવીને ટક્કર આપવાનો પ્રયાસ કરશે. તો ચાલો તસવીરો થકી આપણે ઉક્ત ત્રણેય કંપનીની એમયુવી કાર, મોબિલિયો, ઇનોવા, એર્ટિગા અને એવાલિયાની તુલના કરીને જાણીએ કે કઇ કાર વધારે સારી રહેશે.